Как ще се предотврати корумпирането на Проекта "Венера",
ако хората вложат пари за построяването на първия град
и се опитат да направляват политиката на този град?
Първо - Проектът "Венера" няма да бъде спонсориран от хора,
които смятат, че сегашната система би проработила.
Провалът на настоящата система е нещото, което кара хората
да влагат пари в експериментални системи.
Ако лекарите искат да построят нова болница, която да работи различно,
те изграждат експериментална болница, за да видят дали функционира.
Ако не се получи, те се връщат към стария модел.
Ако Проектът "Венера" конструира град и той не функционира,
ние ще променяме устройството му, докато се получи -
също както всички изследователски програми.
При проучванията има много неща, които не работят.
Но това не те кара да спреш.
Продължаваш да проучваш, докато се получи.
Дали ще функционира перфектно? Не, всяка година ще се подобрява,
ако продължиш да работиш върху него.
Смятам, че всички неща винаги ще се променят.
Не смятам, че има крайни предели, утопии или пък основа за корумпиране.
Ако някой човек финансира изграждането на град
и се опита да го насочи в монетарна посока,
начинанието ще се провали, също като паричната система.
Ние ще разполагаме с град, който можем да използваме,
но човекът, който управлява града, няма да има успех.
Бизнесът му ще се провали, защото хората няма да имат покупателната способност
да го поддържат.
Както казах преди, ако всички богаташи си купят големи яхти,
натоварят ги, пълни с храна, готови за отплаване,
пиратството по моретата ще се увеличи. Ще има повече пирати в морето,
ограбващи яхти,
защото яхтите не могат да плават вечно без гориво.
Те всички може да отидат до Западните Индии и да населят някой остров -
всички тези милионери с прекрасни яхти,
но ако хората на другите острови умират от глад,
те ще нападнат този остров. Разбирате ли?
Не можеш да живееш само за себе си - това е посланието, за което говоря.
Ако не се погрижим за всички, включително и за себе си,
не можем да постигнем един свят без войни, бедност и глад.
За всички тези неща се говори в религиите,
но те не са знаели как да ги постигнат.
Мислели са: само ако хората бяха добри и честни...
Но те не могат да бъдат такива в един свят на съревнование!
Ако произвеждаш чорапогащи, които пускат бримки,
хората ще трябва постоянно да си купуват нови,
но ако Лари изобрети чорапогащи, които не пускат бримки,
той ще ти провали бизнеса или пък ти ще купиш патента му,
но няма да произвеждаш от неговите, защото искаш да продаваш повече чорапогащи.
Как можеш да бъдеш добър и етичен в един свят на съревнование?
Как можеш да обичаш брата си, ако се възползваш от него
чрез притежанието си на патент, който го възпира да прави нещо,
което ще помага на други хора?
Ако патентоваш патериците или инвалидната количка,
хората нямат да могат да ги използват, ако не ти платят.
Всички патенти и частни собствености лишават други хора.
Ако някой е толкова богат, че притежава 16 000 декара земя,
бих казал, че той е по-скоро егоистичен човек.
Не би се нуждаел от 16 000 декара,
освен ако не ги даде за благотворителност - тогава бих казал,
че той е действително религиозен.
"Лекари без граници" по мое мнение са по-религиозни
от повечето хора, посещаващи църква.
Хора, вършещи добро без отплата.
Единствената ти отплата е да виждаш по-малко бедност и глад,
смърт и лишения, деца с подути коремчета - всичко това да изчезне!
Ако това не ти дава мотивация,
ако единственият ти стимул са парите,
тогава ти не разбираш човешките създания.
Защото ти дължиш съществуването си на откритията на Едисън,
Луи Пастьор и всички останали хора. Ти си жив благодарение на тях!
Ако не изпитваш желание да дадеш нещо обратно на Земята,
за да я направиш по-добро място, то бих казал, че по-скоро вредиш
на себе си и на обществото.
Трябва ли да убием хората с такова мислене? Не.
Ще ги пратим обратно в училище или ще им покажем доказателства
в подкрепа на нашата система, а после ще ги оставим да изложат доводи против нея.
Но не трябва да ги спираме! Ако кажат:
"Ама вашата система убива мотивацията".
Питайте ги: "Какви доказателства имате за това?"
Не ги убивайте.
Ако започнете да убивате, то винаги ще има хора, които да искате да премахнете.
Разбирате ли? Хората казват: "Виж ги тези копелета,
грижа ги е единствено за самите себе си!"
Аз бих казал, че те се нуждаят от определена информация,
за да могат да правят неща, които са полезни за другите хора.
Кой решава кое е полезно за хората?
Ще дойде момент, в който мнозинството ще го решава.
Ако системата не функционира, хората ще спрат да я поддържат
или ще намерят система, която работи.
Знаете ли, когато бях малък,
полицаите надуваха свирки, за да спират трафика,
и си спомням как говорех за система,
в която при червена светлина част от пътната настилка се повдига
и спира колите, така че да не могат да нарушават закона.
Дори ако светофарът свети червено, ако водачът разговаря с някого в колата,
възможно е да премине на червено.
Но ние не искаме асансьори, които може би ще спрат
на желания етаж.
Искаме асансьорите да спират точно на етажа, който им задаваме.
Не искаме трафик, контролиран от светлини, понеже водачът може да не внимава.
Искаме трафик, контролиран от механизъм в колата.
Вместо да има червена светлина, колата сама ще спира,
докато други коли преминават,
и когато те спрат, тогава получаваш знак за тръгване.
Но не оставяйте нещата в ръцете на хората. Няма да проработи!
Дори на самолетоносачите в днешни дни
има човек, който сигнализира на пристигащите самолети.
Ако даден самолет има проблем с колесника, дава му се предимство.
На другите се нарежда да кръжат наоколо,
докато повреденият самолет кацне.
Това решение не е взето от никой, а е продиктувано от преобладаващите условия.
Разбирате ли какво значи това?
Ако обработваемата земя започне да не достига и богатите хора
или средната класа трудно се снабдяват с храна,
тогава много изследвания ще бъдат направени в областта на хидропониката и рибните ферми.
Но в момента не можеш да получиш и стотинка за рибни ферми,
защото не са толкова необходими.
Докато те са сити, това си е твой проблем,
и ако го направиш наистина свой,
тогава може да убиеш някой богаташ за парите му
или да отвлечеш жена му за откуп, за да може и ти да ядеш.
Тази система поражда хищническо поведение
и ни кара да се възползваме от другите хора.
Казвате: "Ама такава е човешката природа!"
Такова е преобладаващото поведение днес и винаги е било така в условия на оскъдност.
Повечето хора трябва сами да осигурят оцеляването си и казват:
"Ако сам не се погрижиш за себе си, никой няма да се погрижи за теб" -
и така те ни правят хищнически настроени. Системата е такава.
Ако кажете: "Мисля, че това си зависи от дадения човек..."
Ако наистина изучавате тези неща, ще откриете, че всеки човек
бива приспособен към съществуващите социални институции.
Ако не се приспособи, свършва като скитник в затвора
или много трудно си намира работа.
Бивате притискани от много различни сили, за да се приспособите.
Ако се разхождате без никакви дрехи,
защото не ви харесва носенето на дрехи,
ще бъдете арестувани и вкарани в затвора.
Ако продължавате да го правите, може да бъдете изпратени в лудница.
Това не е свободна държава; нищо не е свободно!
В една свободна държава ти си свободен сам да вземаш своите решения.
Но никога не вземаш сам решенията си!
Ако живееш в някоя култура, тя ще ти повлияе така,
че да придобиеш ценностната система на тази култура.